Diari Oficial de la Generalitat Valenciana


Sumari del DOGV 5205, del 23-02-2006 (2006/1763)

ORDE de 31 de gener de 2006, de la Conselleria de Cultura, Educació i Esport, per la qual s'implanten ensenyances al Conservatori Professional de Música d'Ontinyent.
---------------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1763


Data del document
:   31-01-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Ontinyent
    * música
    * educació artística
    * centre d'ensenyament

ORDE de 31 de gener de 2006, de la Conselleria de Cultura, Educació i Esport, per la qual s'implanten ensenyances al Conservatori Professional de Música d'Ontinyent. [2006/X1763]  
El Decret 311/1997, de 24 de desembre, del Govern Valencià (DOGV de 9.01.1998), va crear el Conservatori Professional de Música d'Ontinyent i va implantar en este centre determinades ensenyances musicals de grau mitjà, regulades en la Llei Orgànica 1/1990 de 3 d'octubre d'Ordenació General de Sistema Educatiu i en el Reial Decret 756/1992, de 26 de juny, pel qual s'establixen els aspectes bàsics del currículum dels graus elemental i mitjà de les ensenyances de música (BOE de 27 d'agost).  
L'Orde de 3 de juliol de 2002, de la Conselleria de Cultura i Educació (DOGV de 2.08.2002), va modificar la configuració del centre i va implantar ensenyances de grau elemental al Conservatori Professional de Música d'Ontinyent.  
La direcció del conservatori va proposar la implantació de l'assignatura de Cant i la Inspecció Educativa i l'Àrea de Centres Docents de la Direcció General d'Ensenyament en van trametre el corresponent informe favorable.  
En virtut d'això i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià  
ORDENE  
Primer  
S'implanta al Conservatori Professional d'Ontinyent, codi 33994425, l'especialitat musical de grau mitjà de Cant.  
Segon   
L'especialitat implantada ve regulada en el Reial Decret 756/1992, de 26 de juny, pel qual s'establixen els aspectes bàsics del currículum dels graus elemental i mitjà de les ensenyances de música (BOE de 27.08.1992), i en el Decret 151/1993, de 17 d'agost, del Govern Valencià, pel qual s'establix el currículum dels graus elemental i mitjà de música i es regula l'accés als mencionats graus (DOGV de 2.09.1993).  
Tercer   
La implantació efectiva de les especialitats autoritzades s'entén subordinada a l'existència de dotacions.  
DISPOSICIÓ ADDICIONAL  
El que establix esta disposició s'inscriurà en el Registre de Centres Docents de la Generalitat Valenciana.  
DISPOSICIONS FINALS  
Primera  
Es faculta les direccions generals d'Ensenyament i de Personal Docent perquè, en l'àmbit de les seues respectives competències, adopten les mesures necessàries per al compliment del que es disposa en esta orde.  
Segona  
Esta disposició entrarà en vigor l'endemà de la publicació en el Diari Oficial de la Generalitat Valenciana. No obstant això, els seus efectes acadèmics s'entendran referits a l'inici del curs escolar 2005/2006.  
València, 31 de gener de 2006  
El conseller de Cultura, Educació i Esport,  
ALEJANDRO FONT DE MORA TURÓN